《酒醒》
唐代·徐夤

酒醒欲得适闲情，骑马那胜策杖行。天暖天寒三月暮，

溪南溪北两村名。沙澄浅水鱼知钓，花落平田鹤见耕。

望断长安故交远，来书未说九河清。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。